**მონაწილეობის კრიტერიუმები:**

საშუამავლო ღონისძიებებსა და მოსამზადებელ შეხვედრებში მონაწილეობისათვის აპლიკანტი უნდა აკმაყოფილებდეთ შემდეგ მოთხოვნებს:

* უნდა იყოს კვლევითი ინსტიტუციის, ორგანიზაციათა ქსელის, უმაღლესი საგანმანათლებლო დაწესებულების თანამშრომელი; მცირე ან საშუალო მეწარმე, მუნიციპალიტეტის ან კვლევით სფეროზე ორიენტირებული ინდუსტრიული დაწესებულებების წევრი (მაგ., ინდუსტრიული საწარმოები, რომლებიც თანამშრომლობენ უნივერსიტეტებთან);
* განახორციელოს კვლევა აღმოსავლეთ პარტნიორობის (EaP) რომელიმე ქვეყანაში

(სომხეთი, ბელარუსია, საქართველო, აზერბაიჯანი, მოლდოვა, უკრაინა);

* წარადგინოს სრულად შევსებული განაცხადის ფორმა სხვა მოთხოვნილ დოკუმენტებთან ერთად;
* ჰქონდეს დოქტორის აკადემიური ხარისხი და/ან მინიმუმ 3-წლიანი კვლევითი გამოცდილება;
* გამართულად საუბრობდეს ინგლისურ ენაზე.

**დამატებითი მოთხოვნები - მოსამზადებელ შეხვედრაში მონაწილეობის კრიტერიუმები:**

„ჰორიზონტი 2020“-ის კონკურსისთვის მოსამზადებელ შეხვედრაში მონაწილეობის მიღება შეუძლიათ პარტნიორებს მინიმუმ ორი ორგანიზაციიდან, რომელთაგან ერთი აუცილებლად ევროკავშირის წევრი ქვეყნიდან უნდა იყოს, ერთი - აღმოსავლეთ პარტნიორობის (EaP) წევრი რომელიმე ქვეყნიდან.

მნიშვნელოვანია, რომ ევროკავშირის წევრი ქვეყნის წარმომადგენელმა/პროგრამა ,,ჰორიზონტი 2020“- თან ასოცირებული ქვეყნის წარმომადგენელმა ოფიციალურად მოიწვიოს მკვლევარი EaP ქვეყნებიდან, თუკი ისინი გეგმავენ მოსამზადებელ შეხვედრაში მონაწილეობას ან H2020-ის განაცხადის ერთობლივად დაწერას. აუცილებელი პირობაა, რომ მოსამზადებელ შეხვედრაზე დასასწრები საგრანტო კონკურსის განმცხადებლებისგან ერთი წარმომადგენელი იყოს **პროექტის კოორდინატორი.**

მოსამზადებელი შეხვედრის საგრანტო კონკურსში მონაწილეობა შესაძლებელია უკვე არსებულ კონსორციუმთან ერთად.

**აპლიკაცია უნდა მოიცავდეს:**

* ინფორმაციას მოსამზადებელ შეხვედრაში მონაწილეობის შესახებ (ადგილი, დრო, მონაწილეთა რაოდენობა, ერთობლივი საპროექტო განაცხადისათვის მოსამზადებელ გეგმას და სხვ.);
* განმცხადებელი ორგანიზაციების აღწერილობას, შეხვედრაში მონაწილე მკვლევარებისა და კოორდინატორის სახელებსა და საკონტაქტო ინფორმაციას;
* ინფორმაციას ჰორიზონტი 2020-ის **კონკურსის** შესახებ, სადაც საპროექტო წინადადების წარდგენას გეგმავთ;
* მოკლე ინფორმაციას განაცხადის სამეცნიერო საფუძველის შესახებ;
* აპლიკანტის გამოცდილების მოკლე აღწერას სამეცნიერო და ტექნოლოგიური (S&T) პროექტებში მონაწილეობის თვალსაზრისით.
* მაქს. 5 პუბლიკაციის ჩამონათვალს;
* მოსამზადებელი შეხვედრების გეგმა-გრაფიკს;
* განმცხადებლების მიერ ხელმოწერილი მოტივაციის წერილი ევროკავშირისა და აღმოსავლეთ ევროპის ქვეყნების წარმომადგენელ მკვლევარებს შორის.

**პროექტის პირობების თანახმად, მოთხოვნილი თანხა არ უნდა აღემატებოდეს 2000 ევროს.** გრანტი გაიცემა ადგილობრივი პარტნიორის მიერ სამოგზაურო ხარჯების (მოგზაურობა, საცხოვრებელი, ღონისძიებაზე მონაწილეობის გადასახადი, ვიზასთან დაკავშირებული ხარჯები და დღიური სამივლინებო ანაზღაურება) პარტნიორის რეგულაციის შესაბამისად.